**Zápisnica zo zasadnutia Študentskej rady pri Gymnáziu Púchov zo dňa 8.3.2017**

**Prítomní:** podľa prezenčnej listiny

V poradí tretie zasadnutie v školskom roku 2016/2017 otvoril predseda ŠR Radovan Varga. Na úvod oboznámil prítomných členov s možnosťou nového doplnkového vyučovacieho procesu OZ Harpúna. Ďalej vyzval členov o prednesenie svojich návrhov, požiadaviek a podnetov.

Opätovne bola otvorená téma nedostatočnej recyklácie odpadov na škole. Možné riešenia, ktoré vyplynuli z diskusie: organizácia edukačných prezentácii pre žiakov a pre pani upratovačky, ako správne recyklovať, ďalej lepšie označiť koše štítkami.

Členovia sa dohodli na pravidelných stretnutiach ŠR raz za mesiac, pretože zaznela sťažnosť na dlhšiu odmlku stretnutí.

Podpredsedom ŠR Šimonom Gabčom bola prednesená požiadavka preveriť, či bola ŠR doručená pozvánka na stretnutie Žiackych školských rád v Trenčíne.

Taktiež bola prednesená požiadavka, aby sa pre študentov organizovali školenia ohľadne finančnej gramotnosti, keďže v súčasnosti, je veľmi dôležité, aby sa študenti vedeli pohybovať aj vo finančnej sfére.

Študenti ŠR sa dohodli, že v novom školskom roku sa uskutočnia nové voľby do ŽŠR.

Veľkú diskusiu rozpútala aj téma imatrikulácii prvákov a prímanov, tento podnet je v procese riešenia.

Mgr. Katarína Denešová Radovan Varga

Koordinátorka ŠR, ŽŠR Predseda ŠR, ŽŠR

Šimon Gabčo

Podpredseda ŠR, ŽŠR